Margaritai Stārastei veltīts literārās jaunrades konkurss

**“Margaritas Stārastes tēlu atdzimšana 21. gadsimtā”**

Margarita Stāraste ir iemīļota latviešu bērnu grāmatu autore un ilustratore, ar viņas grāmatām ir izaugušas vairākas paaudzes. Viņas rakstītās un zīmētās grāmatas joprojām ir lasītāko grāmatu skaitā.

Māksliniece mācījusies vairākās Rīgas skolās - Valda Zālīša pirmajā pamatskolā, Natālijas Draudziņas privātskolā, Rīgas 8. pamatskolā, bet no 1929.gada Rīgas 3. meiteņu ģimnāzijā (tagad – Rīgas Valsts 3. ģimnāzija), kuru absolvē 1933.gadā.

Rīgas 3. ģimnāzijas draugu biedrība sadarbībā ar Latvijas valsts simtgades biroju un citiem atbalstītājiem ir iecerējusi vairāk kā divus gadus ilgu Margaritai Stārastei un viņas daiļradei veltītu projektu, kura ietvaros iedibināt “Margaritas Stārastes mēnesi”, uzstādīt piemiņas plāksnes mākslinieces mācību iestādēs, uzstādīt tēlu grupu publiskā pilsētvidē, u.t.t.

Sadarbojoties ar Kārļa fondu un Latvijas Nacionālās bibliotēkas Bērnu literatūras centru, Rīgas 3. ģimnāzijas draugu biedrība aicina visas bibliotēkas un skolas Latvijā un aiz tās robežām piedalīties literārajā konkursā.

**Mūsu mērķis ir:**

* rosināt skolēnus iepazīt Margaritas Stārastes darbus un dzīvesstāstu
* aktualizēt Margaritas Stārastes darbu idejas mūsdienu jauno lasītāju pieredzē
* veicināt bērnu un jauniešu lasītprasmi un jaunradi

**Aicinātie dalībnieki:**

Jebkuras skolas (Latvijā un ārvalstīs) 9-10 gadi (3.-4.klase) un 10-13 (5.-7.klase) gadus veci skolēni.

**Aicinām paveikt:**

*3.-4. klase*

Uzrakstīt kāda Margaritas Stārastes darba turpinājumu un ilustrēt to. Teksta apjoms: ne mazāk kā 200 vārdu.

*5.-7. klase*

* Uzrakstīt eseju (radošu pārdomu darbu) vai uzfilmēt videostāstu “Margarita Stāraste un viņas darbi šodienas bērnu acīm”, izmantojot savas ilustrācijas. Teksta apjoms: ne mazāk kā 300 vārdu
* Radīt Margaritas Stārastes darbu videoreklāmas klipu ar oriģināliem ilustrācijas līdzekļiem. Klipa garums: ne ilgāks par 150 sekundēm

**Balvu fonds:**

Planšetdators

E-grāmatu lasītājs

Viedpulkstenis

**Konkursa norise:**

Konkurss norisinās divās kārtās:

1. Pirmā kārta - vietējais konkurss:
	* norisinās bibliotēkās un skolās līdz 2017. gada 25.septembrim
	* iesniegtos darbusvērtē bibliotekāri un skolotāji
	* katras vecuma grupas darbi tiek vērtēti atsevišķi
	* nosaka, kuri no radošo darbu autoriem piedalīsies otrajā kārtā
	* vietējā konkursa izvēlētie darbi otrajai kārtai jāiesniedz līdz 2017.gada 29.septembrim

*Darbu skaits no vienas skolas vai bibliotēkas nav ierobežots*

1. Otrā kārta:
	* Otrās kārtas darbu vērtēšana - līdz 2017.gada 17.oktobrim
	* uzvarētāju apbalvošana notiks Rīgas Valsts 3. ģimnāzijā 2017.gada 25.oktobrī
	* konkursa darbus vērtēs profesionāla žūrija

**Vērtēšanas kritēriji:**

* satura atbilstība dotajam uzdevumam
* oriģināla un radoša literārās un vizuālās interpretācijas izpausme
* mūsdienīga, neparasta literārā un vizuālā ideja, saglabājot tematisko kontekstu
* darba noformēšanas kultūra
* latviešu valodas literāro normu ievērošana

**Darba noformēšanas nosacījumi:**

* darbs noformējams videofaila formātā, datorrakstā vai rokrakstā
* videofailu jāpapildina ar pavadvēstuli, kurā norāda:
	+ darba autora vārdu un uzvārdu, vecumu, skolu, klasi,
	+ konkursanta vai vecāku (aizbildņu) korespondences adresi, tālruni un e-pasta adresi
	+ skolotāja vai bibliotekāra kontaktinformāciju (tālruni un e-pasta adresi)
* rakstiskā darba titullapā norāda:
	+ darba autora vārdu un uzvārdu, vecumu, skolu, klasi,
	+ konkursanta vai vecāku (aizbildņu) korespondences adresi, tālruni un e-pasta adresi
	+ skolotāja vai bibliotekāra kontaktinformāciju (tālruni un e-pasta adresi)

**Darbu iesniegšana:**

Darbus, kas izturējuši 1.kārtu, iesniedz fināla žūrijai vienā no sekojošiem veidiem:

* elektroniski **–** konkurss@staraste.lv
* pa pastu - Rīgas Valsts 3. ģimnāzija, Grēcinieku 10, Centra rajons, Rīga, LV-1050, ar norādi – “Margaritas Stārastes konkursam”

**Pateicamies Jums par interesi un atsaucību!**

Uz tikšanos finālā Rīgas Valsts 3. ģimnāzijā!